ปั่นกำแพงเพชร ลาดพร้าว
รายงานวันจันทร์-จัดพื้นที่ทางเท้าทำทางจักรยานสายใหม่,ปริมาณของรถที่เพิ่มขึ้นในปัจจุบัน ส่งผลให้กรุงเทพฯประสบปัญหาการจราจรอย่างมาก ทำให้ทุกภาคพยายามวางแผน พัฒนาโครงข่ายการเชื่อมต่อการเดินทางให้มีความสะดวกมากยิ่งขึ้น เพื่อเพิ่มทางเลือกในการเดินทางให้กับประชาชน ลดการใช้รถยนต์ส่วนตัวบนท้องถนน,ล่าสุด ในปีงบประมาณ 2559 สำนักการจราจรและขนส่ง (สจส.) กทม.มีโครงการทำเส้นทางจักรยานบนพื้นที่ถนนลาดพร้าวและส่วนต่อเนื่องช่วงถนนกำแพงเพชร 2, 3, และ 4 เพื่ออำนวยความสะดวกแก่ผู้ใช้จักรยานเป็นพาหนะในชีวิตประจำวัน,เนื่องจากผลการสำรวจพบว่าพื้นที่ดังกล่าวมีผู้ใช้จักรยานเป็นพาหนะในการเดินทางจำนวนมาก ส่วนใหญ่เป็นจักรยานแม่บ้านปั่นในช่วงสั้นๆ เช่น ปั่นไปซื้อของร้านค้า หรือห้าง ปั่นไปขึ้นรถไฟใต้ดิน สจส.จึงริเริ่มโครงการนี้ขึ้น เพราะนอกจากจะส่งเสริมและตอบสนองการใช้จักรยานเพื่อการเดินทางแทนการใช้รถยนต์ส่วนบุคคลแล้ว ยังสนับสนุนให้ประชาชนเดินทางมาออกกำลังกายบริเวณสวนสาธารณะใกล้เคียง เช่น สวนรถไฟ สวนจตุจักร,สุธน อาณากุล รอง ผอ.สจส. เผยว่า สจส.ได้ว่าจ้าง บริษัท คลีโนซอล ทราฟฟิค ให้เป็นผู้ดำเนินการ โดยแบ่งพื้นที่บนทางเท้าเพื่อทำทางจักรยาน ปูพื้นด้วยทรายล้าง กรวดล้าง ส่วนเหตุผลที่ไม่ปูพื้นด้วยแอสฟัลต์เหมือนที่อื่น เพราะพื้นที่ในโครงการไม่เอื้อต่อการนำเครื่องมือบดอัดมาใช้งาน อีกทั้งหากปูแอสฟัลต์ไม่ดี ทางจะเป็นคลื่นได้ นอกจากนี้ จะมีการปรับปรุงจุดจอดจักรยาน ปรับปรุงภูมิทัศน์ทางเท้าให้ดีขึ้น และพยายามออกแบบทางจักรยานให้ใช้ได้เฉพาะจักรยานเท่านั้น ป้องกันไม่ให้มอเตอร์ไซค์ลักลอบขี่บนทางเท้าได้,สำหรับทางจักรยานที่สร้างขึ้นนี้ มีระยะทางไปกลับรวม 10 กิโลเมตร งบประมาณ 23.8 ล้านบาท แบ่งพื้นที่เป็น 4 ส่วน ประกอบด้วย ช่วงที่ 1 ตั้งแต่บริเวณห้าแยกลาดพร้าว ไปตามแนวเส้นทางถนนลาดพร้าวสิ้นสุดบริเวณสี่แยกรัชดา-ลาดพร้าว ฝั่งละ 1.8 กิโลเมตร ช่วงที่ 2 ถนนกำแพงเพชร 2 ระยะทางประมาณ 200 เมตร,ช่วงที่ 3 ถนนกำแพงเพชร 3 ระยะทางประมาณ 1.8 กิโลเมตร และช่วงที่ 4 ถนนกำแพงเพชร 4 ระยะทางประมาณ 400 เมตร คาดว่าโครงการจะดำเนินการแล้วเสร็จประมาณกลางเดือน พ.ค.นี้ ขณะเดียวกัน สจส.อยู่ระหว่างการประสานงานกับกรมทางหลวงชนบท เพื่อขอปรับปรุงสะพานลอยคนข้ามบริเวณห้าแยกลาดพร้าว ให้มีทางราบสามารถนำจักรยานขึ้นสะพานได้ด้วย,เมื่อถามถึงเหตุผลที่ต้องใช้ทางเท้าทำทางจักรยาน รอง ผอ.สจส. บอกว่า เมื่อปี 2557 สจส.คิดจะทำทางจักรยานตลอดเส้นทางถนนลาดพร้าว โดยขอแชร์พื้นที่ช่องทางของรถโดยสารประจำทาง แต่เนื่องจากช่องทางรถเมล์ไม่ได้มีตลอดเส้นทาง ประกอบกับผลการสำรวจผู้ที่ใช้จักรยานบริเวณถนนลาดพร้าว ถนนกำแพงเพชร ส่วนใหญ่ปั่นบนทางเท้า ไม่กล้าปั่นบนถนนเพราะมีรถเยอะและขับเร็ว กลัวเป็นอันตราย สจส.จึงตัดสินใจสร้างทางจักรยานบนทางเท้าก่อนระยะแรก,หลังจากนี้จะประเมินการใช้ทางจักรยานพร้อมศึกษารูปแบบที่เหมาะสม เพื่อดำเนินการสร้างทางจักรยานบนถนนลาดพร้าวต่อไป รอง ผอ.สจส.สรุปทิ้งท้าย.
ปริมาณของรถที่เพิ่มขึ้นในปัจจุบัน ส่งผลให้กรุงเทพฯประสบปัญหาการจราจรอย่างมาก ทำให้ทุกภาคพยายามวางแผน พัฒนาโครงข่ายการเชื่อมต่อการเดินทางให้มีความสะดวกมากยิ่งขึ้น 
รายงานวันจันทร์,งบประมาณ,จราจร,เส้นทางจักรยาน,รถยนต์,สวนรถไฟ,สวนจตุจักร,ข่าว,ไทยรัฐฉบับพิมพ์